কেরিয়ারের সায়াহ্নে পৌঁছেও মহেন্দ্র সিংহ ধোনির ব্যাট কথা বলে। প্রাক্তন ভারত অধিনায়ক যতক্ষণ ক্রিজে থাকেন, ততক্ষণ জয়ের আশায় বুঁদ থাকে দল। 

এই বিষয়ে অন্যান্য খবর

অতীত ভুলে ফের প্রাক্তনীর সঙ্গে তুমুল নাচ ধোনির, মেলাল আইপিএল-ই


রবিবার কিংস ইলেভেন পঞ্জাবের বিরুদ্ধে পিঠে ব্যথা নিয়েও মনোহরণ করেছেন ভক্তদের। ৪৪ বলে ৭৯ রানের ইনিংস খেলে খুশি ধোনিও। 
ব্যাট করতে নেমে সমস্যার কারণ হয়ে দাঁড়াল ধোনির পিঠ! চেন্নাই সুপার কিংস অধিনায়ক বলছেন, ‘‘আমার পিঠের অবস্থা খুব খারাপ। তবে ঈশ্বর আমাকে অনেক শক্তি দিয়েছেন। আমাকে পিঠ ব্যবহার করতে হয় না। আমার হাতই যথেষ্ট।’’
ম্যাচের শেষ বলে ছক্কা মেরেও দলকে জেতাতে পারেননি। দল না জিতলেও ক্রিকেটপ্রেমীদের মন জিতে নিয়েছেন চেন্নাই-অধিনায়ক। পিঠের ব্যথা প্রসঙ্গে ধোনি বলেন, ‘‘পিঠের ব্যথা কতটা তা আমরা খতিয়ে দেখব। খুব একটা খারপ নয়। কারণ আমার অবস্থা কেবল আমিই জানি। পরের ম্যাচের এখনও তিন-চার দিন বাকি আছে। ফলে সময় আছে এখনও।’’ 
তবে চোট নিয়ে আগেও খেলেছেন ধোনি। ধোনি বলেই সব সম্ভব। এখন দেখার ধোনি কবে চোট সারিয়ে মাঠে ফেরেন।